ପ୍ରଭୁ ଶିବଙ୍କ ପୂଜାର୍ଚ୍ଚନା କରିବା ଦ୍ୱାରା ବ୍ୟକ୍ତିଙ୍କ ସମସ୍ତ ମନସ୍କାମନା ଶୀଘ୍ର ପୂରଣ ହୋଇଥାଏ ବୋଲି କୁହାଯାଏ। ଖୁବ କମ ଲୋକେ ଭୋଳାଶଙ୍କରଙ୍କ ୯ଟି ବିଶେଷ ଶୃଙ୍ଗାର ବିଷୟରେ ଜାଣିଥିବେ। ଜାଣନ୍ତୁ ପ୍ରଭୁଙ୍କର ସେହି ୯ଟି ଶୃଙ୍ଗାର ବିଷୟରେ ଯାହା ପ୍ରଭୁଙ୍କୁ ବେଶ ପସନ୍ଦ ଓ ତାଙ୍କ ୯ ଟି ରତ୍ନ ସହ ମଧ୍ୟ ଜଡ଼ିତ।
- ପ୍ରଭୁଙ୍କ ୯ଟି ରତ୍ନ ହେଉଛି, ପାଦରେ କଡ଼ା, ମୃଗଛାଲ, ରୁଦ୍ରାକ୍ଷ, ନାଗଦେବତା, ଡ଼ମ୍ବରୁ, ତ୍ରିଶୁଳ, ମସ୍ତକରେ ଗଙ୍ଗା ଓ ଚନ୍ଦ୍ରମା ଆଦି। ଏହି ସମସ୍ତ ରତ୍ନର ମହତ୍ତ୍ୱ ଭିନ୍ନ ଭିନ୍ନ।
-ମସ୍ତକରେ ଚନ୍ଦ୍ରମା ବିରାଜିତ ଥିବା ପ୍ରଭୁ ଶିବଙ୍କ ଫଟୋ, ମୂର୍ତ୍ତିକୁ ପୂଜା କରିବା ଦ୍ୱାରା ସମସ୍ତ ଗ୍ରହ ଦୋଷ ଦୂର ହୋଇଥାଏ। ଏହାସହ ଶିବଲିଙ୍ଗରେ କ୍ଷୀର ଅଭିଷେକ କରିବା ଦ୍ୱାରା ଜାତକରେ ଗ୍ରହଙ୍କ ସ୍ଥିତି ମଜଭୂତ ହୋଇଥାଏ।
- ଗଙ୍ଗାଧାରୀ ଶିବଙ୍କ ପ୍ରତିମାକୁ ପୂଜା କରିବା ଦ୍ୱାରା ପିତୃଦୋଷରୁ ମୁକ୍ତି ମିଳିଥାଏ। ଏହାସହ ବିଦ୍ୟା, ବୁଦ୍ଧି ପ୍ରାପ୍ତି ହେବା ସହ ଓ ନକରାତ୍ମକ ଶକ୍ତିରୁ ମଧ୍ୟ ରକ୍ଷା ମିଳିଥାଏ।
- ଭସ୍ମଧାରୀ ଶିବଙ୍କୁ ପୂଜାର୍ଚ୍ଚନା କରିବା ଦ୍ୱାରା ସୁଖସମୃଦ୍ଧି ପ୍ରାପ୍ତି ସହ ବ୍ୟକ୍ତି ଶତ୍ରୁଙ୍କ ନିକଟରେ ମଧ୍ୟ ବିଜୟ ହାସଲ କରିଥାଆନ୍ତି।
- ରୁଦ୍ରାକ୍ଷ ଧାରଣ କରିଥିବା ଶିବଶଙ୍କରଙ୍କୁ ପୂଜା କରିବା ଦ୍ୱାରା ସମସ୍ତ ମନସ୍କାମନା ପୂରଣ ହୋଇଥାଏ ବୋଲି ମାନ୍ୟତା ରହିଛି।
